Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Zsófia Kelemen
Pozícia: Odborný spolupracovník s jazykovými predpokladmi, Aktivita 4.1
Oddelenie/Odbor: Oddelenie hodnotenia výsledkov meraní
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický C1, maďarský C2

2. Zahraničná pracovná cesta (ZPC):
Štát, mesto: Maďarsko, Budapešť
Vykonaná v dňoch: 7.10. – 9.10.2012
Názov prijímajúcich organizácií: 
OH – „Oktatási Hivatal“ (prekl. Vzdelávací úrad)  
OFI – „Oktatáskutató és Fejlesztő Intézet“ ( prekl. „Ústav výskumu a vývoja vzdelávania“ ) 
Zrínyi Miklós Gimnázium

Účel cesty: získanie nových kontaktov a informácií od pracovníkov zaoberajúcich sa tvorbou, vyhodnocovaním testov, prezentovanie činnosti našej organizácie NÚCEM, prezentovanie aktivity 4.1 projektu HKV.

Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

8.10.2012  
OH
od 9:30 do 15:30 
Stretnutie s Loboda Zoltán, Pongrácz László a Balázsi Ildikó.
od 17:00 do 19:00
Diskusia a spracovanie informácií

9.10.2012	
Zrínyi Miklós Gimnázium
od 9:00 do 13:00  
Stretnutie s Edényi László, Monok Csaba a Hajdu Péter
OFI
14:00 do 18:00
Stretnutie s Imre Anna a Szemerszki Marianna

4. Stručný priebeh rokovaní:

8.10.2012
	Zoltán Loboda nám prezentoval ústav OH, jeho štruktúru, ciele, aktivity a doterajšiu prácu. László Pongrácz nás oboznámil so štruktúrou národných a medzinárodných meraní zabezpečovaných OH. Následne Ildikó Balázsi nám hovorila o národných meraniach kompetencie žiakov v 6.,8. A 10. triede. Vysvetlila nám ich priebeh, administráciu a systém spätnej väzby poskytnutý školám. 
	Zsófia Kelemen predstavila NÚCEM, jeho hlavné aktivity a ciele a Soňa Vašičková prezentovala podrobne projekt HKV. 4.1. 
Po prezentáciách nasledovala odborná diskusia.

9.10.2012
Zrínyi Miklós Gimnázium bol medzi prvými školami, ktoré pred desiatimi rokmi zaviedli interný systém autoevalvácie. Koordinátor autoevalvácie Csaba Monok nás podrobne oboznámil s celým procesom zavedenia tohto systému a s konkrétnymi spôsobmi merania kvality školy. Následne zástupca riaditeľa Péter Hajdú nám hovoril o tom, ako ich škola využíva národné merania na hodnotenie kvality vzdelávania. 
Sociologičky z OFI Anna Imre a Marianna Szemerszki  sa zaoberajú sekundárnymi analýzami výsledkov národných a medzinárodných meraní. Momentálne sa snažia vytvárať meracie nástroje na hodnotenie kvality vzdelávania. Soňa Vašíčková im prezentovala aktivity 4.1 projektu HKV. Po prezentácii nasledovala odborná diskusia.

5. Odporúčané závery:

Výskumníci z inštitúcií OH a OFI nám ponúkali možnosť spolupráce. Ďalšia spolupráca medzi krajinami V4, výmena skúseností a vzájomná inšpirácia by bola jednoznačne prínosná pre každú stranu.

6. Prehľad prinesenej dokumentácie a miesto jej uloženia:
Oktatási hivatal: prospekt, hlavné úlohy a ocenenie, prezentácia o meraní kompetencií 
Prezentácia p. Monok Csaba ohľadom výsledkov meraní pre Zrínyi Miklós Gimnázium.
Uložené: S. Vašíčková na USB-kľúči.
Dotazníky autoevaluácie vytvorené na Zrínyi Miklós Gimnázium.
Uložené: S. Vašíčková
Niekoľko ukazovateľov z práce v stredných školách 2004 (za „Oktatáskutatási és Fejlesztési Intézet“ vypracoval Neuwirth Gábor).
Uložené: Zsófia Kelemen

7. Osobitne vyhotovený očakávaný prínos ZPC:
	Anonymita žiakov a ochrana osobných údajov bola pred niekoľkými rokmi aj v Maďarsku vážnou a diskutovanou témou.  V posledných rokoch v krajine zaviedli súhrnný systém identifikačných čísiel žiakov, ktoré sa vytvoria hneď pri nástupe do školy a nezmenia sa ani zmenou školy alebo ročníkov. Spojiť ich s osobnými údajmi žiaka môžu iba školy, výskumné centrá sa k týmto údajom nedostanú, tým pádom je anonymita žiaka maximálne zabezpečená.
Identifikačné číslo žiaka ostáva rovnaké cez celú jeho školskú dochádzku, preto je možné prepojiť výsledky jednotlivých meraní (napr. národné merania kompetencií, medzinárodné merania, maturita, prijímacie skúšky do stredných škôl) a takýmto spôsobom skúmať súvislosti v úspešnosti žiaka na jednotlivých meraniach a monitorovať celý jeho vývoj a vývoj jeho školy.

8. Spôsob zverejnenia výsledkov ZPC, prenos získaných informácií
http://www.minedu.sk - správa zo ZPC.

Svojím podpisom súhlasím so zverejnením správy na internete.

Správu vypracovala: Mgr. Zsófia Kelemen

Dátum: 11.10.2012

Správu schválil: PaedDr. Ivana Pichaničová, PhD.